**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej ako **„Obchodný zákonník“**)

**ev. č. objednávateľa: ev. č. zhotoviteľa:**

Elektronické cestovné poriadky

(ďalej ako **„Zmluva“**)

medzi zmluvnými stranami:

**Objednávateľ:**

**Plné meno: Banskobystrický samosprávny kraj**

Sídlo: Námestie SNP 23/23, 974 01 Banská Bystrica

IČO: 37828100

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky zriadený v zmysle zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Mgr. Ondrej Lunter, predseda Banskobystrického samosprávneho kraja

DIČ: 2021627333

Bankové spojenie: Štátna pokladnica

Číslo účtu: SK12 8180 0000 0070 0068 2410

Osoby oprávnené rokovať

- vo veciach Zmluvy: Miroslav Vyka

- v technických

(realizačných) veciach/

Odborný koordinátor: .............................................

E mail: podatelna@bbsk.sk

(ďalej ako **„objednávateľ“** v príslušnom gramatickom tvare)

a

**Zhotoviteľ:**

**Obchodné meno:**

Sídlo: .............................................

Zapísaný v: ............................................

Štatutárny orgán: .............................................

IČO: .............................................

DIČ: .............................................

IČ DPH : .............................................

Bankové spojenie: .............................................

Číslo účtu: .............................................

Osoby oprávnené rokovať

vo veciach

- zmluvných: .............................................

- technických: .............................................

(ďalej ako **„zhotoviteľ“** v príslušnom gramatickom tvare

a spolu s objednávateľom ďalej ako**„Zmluvné strany“** v príslušnom gramatickom tvare)

**Preambula**

1. Táto Zmluva sa uzatvára ako výsledok verejného obstarávania s názvom **„Digitalizácia vybraných zastávok v Banskobystrickom samosprávnom kraji“,** ktoré bolo vyhlásené v Úradnom vestníku Európskej únie č. ............ dňa ............. pod značkou oznámenia ............ (ďalej len „verejné obstarávanie“) ako nadlimitná zákazka v zmysle § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), realizovanej ako časť v rámci procesu verejného obstarávania pre predmet zákazky označený ako „Elektronické cestovné poriadky“ (ďalej iba „**verejné obstarávanie**“). Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto Zmluva je uzavretá na základe výsledku verejného obstarávania.
2. Zhotoviteľ berie na vedomie, že objednávateľ očakáva, že predmet zákazky bude financovaný z prostriedkov Európskeho fondu regionálneho rozvoja a z vlastných prostriedkov objednávateľa v rámci projektu:

Názov projektu: Zvýšenie atraktivity a konkurencieschopnosti verejnej osobnej dopravy prostredníctvom skvalitnenia informačného a oznamovacieho systému a zlepšenia informovanosti cestujúcich

Kód projektu v ITMS2014+: NFP302010CKU2

Kód výzvy: IROP-PO1-SC121-2021-83

Číslo zmluvy o poskytnutí NFP: IROP-Z-302011CKU2-121-83

Operačný program: IROP

Prioritná os: 1. Bezpečná a ekologická doprava v regiónoch

Špecifický cieľ: 1.2.1 Zvyšovanie atraktivity a konkurencieschopnosti verejnej osobnej dopravy

(ďalej ako „**projekt**“).

**Čl. I.**

**Úvodné ustanovenia**

1. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je príslušná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela v zmysle Zmluvy a všeobecne záväzných právnych predpisov a technických noriem Slovenskej republiky a Európskej únie.
2. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie diela v zmysle tejto Zmluvy, a to najmä/nie však výlučne predpisy a normy v ich platnom znení vymenované v Zmluve.
3. Zhotoviteľ vyhlasuje, že pred uzavretím Zmluvy dostatočne zvážil a s vynaložením náležitej odbornej starostlivosti a všetkého úsilia posúdil prichádzajúce riziká spojené s realizáciou diela podľa tejto Zmluvy, v cenovej ponuke vzal do úvahy rozsah materiálov, prác, služieb potrebných na dokončenie diela ako celku v súlade s touto Zmluvou a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného diela objednávateľom, ako aj všetky ostatné náklady súvisiace s realizáciou diela) a tieto všetky zahrnul do ceny diela podľa tejto Zmluvy.
4. Zhotoviteľ vyhlasuje a podpisom Zmluvy potvrdzuje, že sa v plnom rozsahu oboznámil s rozsahom, s povahou diela, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné, včasné a riadne vykonanie diela, a to všetko v súlade s podmienkami dohodnutými na základe tejto Zmluvy.

**Čl. II.**

**Predmet Zmluvy**

1. Predmetom tejto Zmluvy je **úprava stavby** s názvom: „Skvalitnenie informačného a oznamovacieho systému a zlepšenie informovanosti cestujúcich“ spočívajúca v záväzku zhotoviteľa v súlade s podmienkami tejto Zmluvy, najmä v dohodnutom čase a mieste, na svoje vlastné náklady a nebezpečenstvo, v rozsahu prác a dodávok materiálov, technologickým postupom a spôsobom špecifikovaným v tejto Zmluve, podľa pokynov objednávateľa riadne vykonať (najmä: dodávka, montáž, inštalácia, nakonfigurovanie a riadne sprevádzkovanie + prvé zaškolenie na obsluhu) a objednávateľovi včas odovzdať dielo – súhrnne označené ako „**Elektronické cestovné poriadky**“bližšie špecifikované v prílohe č. 1 Zmluvy (ďalej ako „**dielo**“) bez vád a nedorobkov, za čo sa objednávateľ zaväzuje riadne zhotovené a včas odovzdané dielo podľa tejto Zmluvy od zhotoviteľa prevziať spôsobom dohodnutým v Zmluve a uhradiť zaň cenu dohodnutú v tejto Zmluve.
2. Zhotoviteľ sa zaväzuje za podmienok dohodnutých v Zmluve objednávateľovi zhotoviť a odovzdať dielo uvedené v ods. 1 tohto článku Zmluvy, ktoré bude spočívať najmä v nasledovných prácach a činnostiach:
   1. dodanie a montáž, inštalácia (konfigurovanie) a uvedenie do riadnej prevádzky Elektronických cestovných poriadkov špecifikovaných podľa prílohy č. 1 tejto Zmluvy, a to na už existujúcich/vybudovaných označníkoch vybraných autobusových zastávok uvedených v čl. III. ods. 1 tejto Zmluvy, v mieste realizácie diela podľa čl. III. ods. 1 tejto Zmluvy, ako aj
   2. prvé zaškolenie personálu určeného objednávateľom na riadne používanie a obsluhu Elektronických cestovných poriadkov špecifikovaných podľa prílohy č. 1 tejto Zmluvy zhotovených na základe tejto Zmluvy.

**Čl. III.**

**Členenie a rozsah diela, všeobecné požiadavky na dielo**

1. Dielom sa na účely Zmluvy rozumie úprava stavby s názvom: „Skvalitnenie informačného a oznamovacieho systému a zlepšenie informovanosti cestujúcich“ (ďalej ako „Stavba“) realizovanej na nasledovných miestach stavby: (*bližšie špecifikované nižšie v tabuľke*)

|  |  |  |  |  |  |
| --- | --- | --- | --- | --- | --- |
|  | **Zastávka** | **OKRES** | **Počet Elektronických cestovných poriadkov** | **Číslo parcely**  **označník 1** | **Číslo parcely**  **označník 2** |
| 1. | Banská Belá, námestie | Banská Štiavnica | 1 | E 318/1,  E 318/2 | neosádza sa |
| 2. | Dobrá Niva, Jednota | Zvolen | 2 | E 5254/2 | C 773 |
| 3. | Kriváň, pošta | Detva | 2 | E 25705/3 | C 1749/1 |
| 4. | Trnavá Hora, kostol | Žiar nad Hronom | 1 | E 1004 | neosádza sa |
| 5. | Trnavá Hora, rázc. | Žiar nad Hronom | 1 | C 108/16 | neosádza sa |
| 6. | Čebovce, rázc. | Veľký Krtíš | 1 | E 1601 | neosádza sa |
| 7. | Podhorie | Banská Štiavnica | 2 | C 672/15 | C 63 |
| 8. | Predajná, OcÚ | Brezno | 2 | C 1791 | C 786 |
| 9. | Budča, pri veži | Zvolen | 2 | E 1149/1 | E 1146/1 |
| 10. | Stará Kremnička, OcÚ | Žiar nad Hronom | 1 | C 417/5 | neosádza sa |
| 11. | Stará Kremnička, škola | Žiar nad Hronom | 2 | C 4/1 | C 4/1 |
| 12. | Osrblie | Brezno | 1 | C 259 | neosádza sa |
| 13. | Šumiac, OcÚ | Brezno | 1 | C 5485/8 | neosádza sa |
| 14. | Kokava nad Rimavicou, námestie | Poltár | 1 | E 131 | neosádza sa |
| 15. | Revúca, Sídl. Stred II. | Revúca | 1 | C 1908/39 | neosádza sa |
| 16. | Janova Lehota, pri moste | Žiar nad Hronom | 1 | C 701/2 | neosádza sa |
| 17. | Detvianska Huta | Detva | 2 | C 1519/8 | C 1519/8 |
| 18. | Hriňová, stred | Detva | 2 | C 22020/1 | C 22046 |
| 19. | Veľká Lúka, zvonica | Zvolen | 1 | E 100/1 | neosádza sa |

a to všetko podľa špecifikácie, v rozsahu a spôsobom určeným prílohou č. 1 tejto Zmluvy – technická špecifikácia diela (ďalej ako „dielo“).

1. Na realizáciu diela (resp. dotknutej časti diela) boli vydané nasledovné povolenia a doklady:

|  |  |  |  |  |  |
| --- | --- | --- | --- | --- | --- |
|  | **K zastávke/miestu stavby** | **Oznámenie o ohlásení drobnej stavby č.** | **Z dňa** | **Upravené** | **Z dňa** |
| 1. | Banská Belá, námestie | Bb/5/172/2022/VK | 5.8.2022 |  |  |
| 2. | Dobrá Niva, Jednota | SÚ 3918/2022-Lo | 4.8.2022 |  |  |
| 3. | Kriváň, pošta | 2022/205/MH/KR-DS-ozn. | 19.7.2022 |  |  |
| 4. | Trnavá Hora, kostol | OCUS2022/00483 | 9.8.2022 |  |  |
| 5. | Trnavá Hora, rázc. | OCUS2022/00484 | 9.8.2022 |  |  |
| 6. | Čebovce, rázc. | OCU 227/2022, SOU 67/2022 | 28.7.2022 |  |  |
| 7. | Podhorie | Po/323b/2022/VK | 9.8.2022 |  |  |
| 8. | Predajná, OcÚ | DS-S2022/00163; 5/22 | 25.7.2022 |  |  |
| 9. | Budča, pri veži | SÚ 3825/2022-Me | 2.8.2022 |  |  |
| 10. | Stará Kremnička, OcÚ | OCÚ-SK-0827/0178/2022 | 5.8.2022 |  |  |
| 11. | Stará Kremnička, škola | OCÚ-SK-0826/0179/2022 | 5.8.2022 |  |  |
| 12. | Osrblie | 317/2022; 7/22 | 5.8.2022 |  |  |
| 13. | Šumiac, OcÚ | 2022/00282; 3/22 | 2.8.2022 | 2022/00282 | 26.8.2022 |
| 14. | Kokava nad Rimavicou, námestie | KNR-431/2022 | 25.7.2022 |  |  |
| 15. | Revúca, Sídl. Stred II. | 1405/2022 | 4.8.2022 |  |  |
| 16. | Janova Lehota, pri moste | 199/2022 | 21.7.2022 | 199-1/2022 | 6.9.2022 |
| 17. | Detvianska Huta | 1108/2022/OVŽ-11169/2022EH | 29.7.2022 |  |  |
| 18. | Hriňová, stred | 1107/2022/OVŽ-11168/2022EH | 29.7.2022 |  |  |
| 19. | Veľká Lúka, zvonica | SÚ 3826/2022-Do | 3.8.2022 |  |  |

1. Zhotoviteľ sa zaväzuje vykonať dielo v súlade s podmienkami určenými v jednotlivých povoleniach/ v povolení a oznámeniach/oznámení špecifikovaných/špecifikovanom v  čl. III. ods. 2 tejto Zmluvy a podmienkami uvedenými vo vyjadreniach dotknutých orgánov a organizácií.
2. Zhotoviteľ sa zaväzuje vykonať dielo podľa stavebno-technických požiadaviek a technologických postupov predpísaných príslušnými právnymi predpismi (zákonnými i podzákonnými) a technickými normami Slovenskej republiky a Európskej únie vzťahujúcimi sa k dielu.
3. Zhotoviteľ sa zaväzuje použiť na vykonanie diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi a technickými normami. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená odborným koordinátorom objednávateľa v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu diela, musia dosahovať vlastnosti a technické a technologické parametre určené príslušnými právnymi a technickými normami.
4. Zhotoviteľ je povinný pri zhotovovaní diela postupovať s odbornou starostlivosťou a striktne dodržiavať ustanovenia najmä zákona č. 50/1976 Zb. **o územnom plánovaní a stavebnom poriadku** (stavebný zákon) v znení neskorších predpisov (ďalej len „**stavebný zákon**“), zákona č. 124/2006 Z. z. **o bezpečnosti a ochrane zdravia pri práci** a o zmene a doplnení niektorých zákonov v znení neskorších predpisov, vyhlášky MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, **podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností**, zákona č. 314/2001 Z. z. **o ochrane pred požiarmi** v znení neskorších predpisov, zákona č. 17/1992 Zb. **o životnom prostredí** v znení neskorších predpisov, zákona č. 79/2015 Z. z. **o odpadoch** a o zmene a doplnení niektorých zákonov v znení neskorších predpisov, zákona č. 56/2018 Z. z. **o posudzovaní zhody výrobku, sprístupňovaní určeného výrobku na trhu** a o zmene a doplnení niektorých zákonov v znení neskorších predpisov. Zhotoviteľ sa zaväzuje, že u fyzických osôb, prostredníctvom ktorých plní svoj záväzok vyplývajúci z predmetu tejto Zmluvy, neporuší zákaz nelegálneho zamestnávania podľa zákona č. 82/2005 Z.z. **o nelegálnej práci a nelegálnom zamestnávaní** a o zmene a doplnení niektorých zákonov v znení neskorších predpisov. Uložené pokuty, iné sankcie alebo škodu spôsobenú objednávateľovi porušením povinností zhotoviteľa stanovených vyššie uvedenými právnymi predpismi, uhradí v plnom rozsahu zhotoviteľ.

**Čl. IV.**

**Termíny realizácie diela**

1. Zhotoviteľ sa zaväzuje, že zhotoví dielo podľa tejto Zmluvy v nasledovných termínoch realizácie diela:
   1. **prevzatie stavby zhotoviteľom:** do 10 dní odo dňa doručenia písomnej výzvy na prevzatie stavby zhotoviteľovi zo strany objednávateľa, najneskôr však do 120 dní od účinnosti Zmluvy, o čom Zmluvné strany spíšu písomný protokol (protokol o odovzdaní stavby);
   2. **začiatok realizácie:** bez zbytočného odkladu odo dňa (protokolárneho) prevzatia stavby, najneskôr však v termíne uvedenom objednávateľom v písomnej výzve na prevzatie stavby;
   3. **dokončenie realizácie:** do 50 dní od prevzatia stavby.
2. Zhotoviteľ sa zaväzuje prispôsobiť (koordinovať) termín realizácie diela (úpravy stavby) podľa tejto Zmluvy s riadnym ukončením realizácie stavby s názvom: „Skvalitnenie informačného a oznamovacieho systému a zlepšenie informovanosti cestujúcich“, na ktorých sa bude dielo (úprava stavby) podľa tejto Zmluvy následne realizovať (dodávka, montáž, inštalácia, nakonfigurovanie a sfunkčnenie Elektronických cestovných poriadkov v zmysle prílohy č. 1 tejto Zmluvy). Zmluvné strany sa dohodli, že v prípade objektívnych prekážok na strane objednávateľa (spočívajúcich napr. v nepripravenosti označníkov vybraných autobusových zastávok pre vykonanie/realizáciu diela v zmysle tejto Zmluvy), ktoré by viedli k nemožnosti plnenia zhotoviteľa vyplývajúceho z predmetu tejto Zmluvy v dohodnutom termíne v zmysle ods. 1 tohto článku Zmluvy, sa termín realizácie diela podľa tejto Zmluvy predĺži o dobu trvania takejto prekážky.

**Čl. V.**

**Cena za dielo**

1. Zhotoviteľ podpisom tejto Zmluvy výslovne vyhlasuje, že:
2. do ceny diela zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
3. pri zostavovaní svojej cenovej ponuky vzal na vedomie a počítal s tým, že počas vykonávania diela nie je povolená žiadna zmena cien,
4. do ceny diela zodpovedne a úplne zahrnul všetky výdavky potrebné pre úplné, kvalitné a odborné vykonanie diela,
5. do ceny diela v celom rozsahu zahrnul práce a materiál, ktoré sú podľa skúsenosti zhotoviteľa pre riadne vykonanie diela nutné alebo potrebné,
6. u všetkých položiek ceny diela platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletizačných a iných materiálov,
7. mu je úplne a presne známy rozsah diela, a že (i) nebude účtovať žiadne nepredvídateľné výdavky, náklady a práce naviac okrem prác naviac vyžiadaných objednávateľom, že (ii) porozumel zadaniu predmetu a rozsahu diela vrátane príloh k Zmluve a zodpovedne a dôkladne s vynaložením všetkej potrebnej odbornej starostlivosti si ich overil, pričom znenie zadania mu nebolo nezrozumiteľné, alebo nejednoznačné, že (iii) obdržal uspokojivé odpovede a pokyny na svoje prípadné otázky a (iv) overil si všetky ostatné faktory ovplyvňujúce cenu diela, vyhodnotil ich a zahrnul do ceny diela aj pre prípad nepredvídateľných okolností príslušnú rezervu kalkulovaného rizika.
8. Cena za dielo je stanovená **na základe cenovej ponuky zhotoviteľa ako uchádzača vo verejnom obstarávaní ako súčet jednotlivých ocenených položiek uvedených v prílohe č. 2 Zmluvy**, a  podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov**.**
9. Cena za vykonanie časti diela predstavujúceho jeden (1) kus Elektronického cestovného poriadku zhotoveného na základe tejto Zmluvy (ďalej aj ako „**jednotková cena diela**“) predstavuje sumu:

bez DPH .................. Eur (slovom: .............................................)

príslušná výška DPH .................. Eur (slovom: .............................................)

**Cena s DPH** .................. Eur (slovom: .............................................)

Celková cena za vykonanie diela podľa v tejto Zmluvy predstavuje sumu (27 ks Elektornického cestovného poriadku x jednotková cena diela):

bez DPH  .................. Eur (slovom: .............................................)

príslušná výška DPH .................. Eur (slovom: .............................................)

**Celková Cena Diela s DPH ................. Eur**  **(slovom: ..........................................)**

(ďalej ako „**Cena diela**“).

1. Cena za dielo dohodnutá Zmluvnými stranami podľa ods. 3. tohto článku Zmluvy je cena konečná, maximálna a platná počas celej doby trvania Zmluvy a v celom rozsahu zahŕňa všetky náklady a réžie súvisiace s realizáciou diela, ktoré vyplývajú pre zhotoviteľa z tejto Zmluvy (napr. odvoz a likvidácia vzniknutého odpadu, a iné).
2. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej Cene diela ich zohľadnil. Zhotoviteľ sa nemôže dovolávať zvýšenia Ceny diela najmä z dôvodu, že mu neboli známe alebo poskytnuté všetky potrebné informácie a podklady.

**Čl. VI.**

**Platobné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť faktúru za dodanie diela v rozsahu a v zmysle tejto Zmluvy na základe akceptovaného preberacieho protokolu o odovzdaní a prevzatí diela v zmysle tejto Zmluvy. Podkladom pre vystavenie faktúry bude súpis skutočne vykonaných prác a dodávok na diele odsúhlasený odborným koordinátorom. Povinnou prílohou vystavenej faktúry podľa tohto odseku je preberací protokol o odovzdaní a prevzatí diela podpísaný obidvomi Zmluvnými stranami, ktorého vzor je súčasťou prílohy č. 5 a súpis prác a dodávok. Prílohou faktúry bude zároveň doklad preukazujúci úhradu všetkých splatných záväzkov zhotoviteľa voči svojim subdodávateľom.
3. Faktúra bude predložená na úhradu v troch vyhotoveniach.
4. Faktúra predložená v súlade s podmienkami uvedenými v ods. 2. a ods. 3. tohto článku Zmluvy predstavuje celkové finančné vysporiadanie diela. Zhotoviteľ je oprávnený vystaviť faktúru za vykonanie diela po riadnom vykonaní celého diela, jeho odovzdaní a prevzatí v zápise o odovzdaní a prevzatí diela a odstránení všetkých vád a nedorobkov na diele uvedených v preberacom protokole, a to do 30 dní odo dňa splnenia podmienok uvedených v tomto odseku. Povinnými prílohami faktúry sú protokol o odovzdaní a prevzatí diela, súpis prác a dodávok, ako aj zápis o odstránení vád a nedorobkov diela podpísané oprávnenými zástupcami obidvoch Zmluvných strán a doklad preukazujúci úhradu všetkých splatných záväzkov zhotoviteľa voči svojim subdodávateľom.
5. Faktúra bude uhrádzaná formou bezhotovostného platobného styku, a to na bankový účet zhotoviteľa, ktorý je uvedený v záhlaví tejto Zmluvy.
6. Faktúra sa považuje za zaplatenú dňom pripísania úhrady na bankový účet zhotoviteľa, ktorý je uvedený v záhlaví tejto Zmluvy.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
8. Lehota splatnosti faktúry je **60 dní** odo dňa doručenia faktúry objednávateľovi. Zmluvné strany výslovne súhlasia a potvrdzujú, že takéto dojednanie o dĺžke lehoty splatnosti faktúry vystavenej na základe tejto Zmluvy nie je v hrubom nepomere k právam a povinnostiam vyplývajúcim zo Zmluvy.
9. Faktúra musí obsahovať všetky náležitosti daňového dokladu v zmysle platnej legislatívy v SR, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o dani z pridanej hodnoty v platnom znení, pričom musí obsahovať najmä nasledovné údaje:

(i) označenie zhotoviteľa a objednávateľa, peňažný ústav, číslo účtu,

(ii) IČO, DIČ, IČ DPH zhotoviteľa a IČO, DIČ, IČ DPH objednávateľa,

(iii) číslo Zmluvy objednávateľa a deň jej uzatvorenia,

(iv) celková fakturovaná suma (s DPH),

(v) poznámku „Daň odvedie zákazník (The reverse charge is aplicable)“ v prípade zahraničného dodávateľa, zhotoviteľa, ktorý nemá pridelené SK IČ DPH, nakoľko v tomto prípade je daňová povinnosť z dodania predmetu Zmluvy prenesená na objednávateľa a zhotoviteľ v tomto prípade uvádza na faktúre Cenu za dielo bez DPH (*ak je relevantné aj v spojení s písm. (iv) a (vi) tohto odseku Zmluvy*).

Zhotoviteľ ďalej doplní do faktúry aj nasledovné informácie:

Názov projektu: Zvýšenie atraktivity a konkurencieschopnosti verejnej osobnej dopravy prostredníctvom skvalitnenia informačného a oznamovacieho systému a zlepšenia informovanosti cestujúcich

Kód projektu v ITMS2014+: NFP302010CKU2

Kód výzvy: IROP-PO1-SC121-2021-83

Číslo zmluvy o poskytnutí NFP: IROP-Z-302011CKU2-121-83

Operačný program: IROP

Prioritná os: 1. Bezpečná a ekologická doprava v regiónoch

Špecifický cieľ: 1.2.1 Zvyšovanie atraktivity a konkurencieschopnosti verejnej osobnej dopravy

1. V prípade, že faktúra nebude obsahovať náležitosti uvedené v tejto Zmluve, objednávateľ bude oprávnený takto vystavenú faktúru vrátiť zhotoviteľovi na doplnenie. V takom prípade začne nová lehota splatnosti plynúť doručením opravenej faktúry objednávateľovi.
2. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so ZVO a ostatnými právnymi predpismi.
3. Zmluvné strany sa dohodli, že v prípade, ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „**zákon o DPH**“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH, alebo bude zhotoviteľovi uvoľnená najneskôr deň nasledujúci po dni predloženia:
4. originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
5. preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona o DPH.
6. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.

**Čl. VII.**

**Podmienky vykonania diela**

1. Zhotoviteľ bude objednávateľom vyzvaný formou e-mailu zaslaného na adresu ................................. na prevzatie stavby.
2. Objednávateľ sa zaväzuje, že k termínu odovzdania stavby poskytne zhotoviteľovi v nevyhnutnom rozsahu potrebné spolupôsobenie tým, že zabezpečí:

* projektovú dokumentáciu stavby na vyžiadanie zhotoviteľa;
* stavebné povolenie a oznámenie k ohláseniu stavebných úprav špecifikované v čl. III. ods. 2 tejto Zmluvy na vyžiadanie zhotoviteľa;
* oznámenie o tom, kto bude vykonávať funkciu odborného koordinátora.

1. O odovzdaní stavby spíšu Zmluvné strany Protokol o odovzdaní stavby, ktorého vzor je súčasťou Prílohy č. 4 tejto Zmluvy, a v ktorom objednávateľ uvedie osobu zodpovednú za koordináciu. Súčasťou Protokolu o odovzdaní stavby budú všetky doklady a rozhodnutia, ktoré sú potrebné pre vykonanie diela. V Protokole o odovzdaní stavby Zmluvné strany jednoznačne a nezameniteľne vymedzia rozsah odovzdávanej stavby.
2. V prípade omeškania objednávateľa s odovzdaním stavby zhotoviteľovi, nie je zhotoviteľ v omeškaní s plnením svojho záväzku, a to o počet dní omeškania objednávateľa s odovzdaním stavby.
3. Odo dňa odovzdania stavby v plnom rozsahu zodpovedá za stavbu zhotoviteľ.
4. Zhotoviteľ zodpovedá za poriadok na stavbe, za správne uskladnenie materiálov a konštrukcií a za prípadné znečistenie komunikácií, ktoré bude používať pri vykonávaní diela. Zhotoviteľ sa ďalej zaväzuje v súlade s príslušnými právnymi predpismi a odsekom 18. tohto článku Zmluvy na svoje náklady odstrániť odpad, ktorý je výsledkom jeho činnosti pri vykonávaní diela, a to najneskôr ku dňu začatia preberacieho konania.
5. Zhotoviteľ v plnej miere zodpovedá za bezpečnosť a ochranu zdravia osôb na stavbe a je povinný zabezpečiť na vlastné náklady ich vybavenie ochrannými pomôckami v súlade s príslušnými právnymi predpismi.
6. Zhotoviteľ je povinný dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa.
7. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.

Zhotoviteľ je povinný najneskôr ku dňu podpisu tejto Zmluvy predložiť objednávateľovi Vecný a časový harmonogram realizácie diela (príloha č. 6 tejto Zmluvy), ktorý je možné aktualizovať pri prevzatí stavby.

1. Zhotoviteľ sa zaväzuje vyzvať objednávateľa minimálne tri pracovné dni vopred na účasť na povinných skúškach, ktoré bude realizovať. O priebehu a výsledkoch skúšok je zhotoviteľ povinný vyhotoviť záznam, ktorí podpíšu všetci zúčastnení.
2. Kontrolu prác na diele za objednávateľa budú vykonávať oprávnené osoby objednávateľa, a to najmä odborný koordinátor objednávateľa.
3. Za celý priebeh realizácie diela, za odborné a včasné vykonanie diela podľa tejto Zmluvy je za zhotoviteľa zodpovednou osobou: ....................................... .
4. V prípade, ak dôjde k zmene zodpovednej osoby, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do troch pracovných dní odo dňa, keď uvedená zmena nastala.
5. Zmeny odsúhlasenej dokumentácie diela je zhotoviteľ oprávnený vykonať iba na základe záväzného písomného stanoviska odborného koordinátora a to tak, aby tieto zmeny nemali vplyv na cenu diela a dobu realizácie.

Kvalita použitých materiálov na diele sa dokladuje značkou CE v zmysle platných STN EN.

1. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných zložiek, ktoré bude zvolávať oprávnená osoba objednávateľa minimálne raz za 14 dní, resp. podľa osobitnej požiadavky. Zhotoviteľ je povinný zúčastňovať sa koordinačných porád, pokiaľ budú objednávateľom organizované.
2. Zhotoviteľ sa zaväzuje zabezpečiť, že akýkoľvek odpad z miesta realizácie diela bude znovu použitý, recyklovaný, spracovaný alebo uložený environmentálnym spôsobom (v súlade so všetkými príslušnými právnymi predpismi).
3. Objednávateľ požaduje od zhotoviteľa uzatvorenie osobitných poistných zmlúv; poistnú zmluvu na stavebno-montážne poistenie diela, tzv. CAR /EAR/ poistenie a poistnú zmluvu pre prípad zodpovednosti za škodu spôsobenú zhotoviteľom v súvislosti s výkonom prác v/na diele, resp. na časti diela. Zhotoviteľ je povinný v súlade s touto Zmluvou a súťažnými podkladmi uzatvoriť poistné zmluvy podľa tohto odseku, ktorých originál/y predloží najneskôr ku dňu poskytnutia súčinnosti pred podpisom Zmluvy v zmysle § 56 ZVO (alebo ich overenú kópiu na toto dielo), a to konkrétne:
   1. **Stavebno-montážne poistenie diela**, tzv. CAR/EAR/ poistenie, pričom poistenie sa bude vzťahovať aj na zhotoviteľom protokolárne odovzdané časti diela objednávateľovi ako spolupoistenému, a to až do uplynutia 36 mesiacov odo dňa prevzatia diela objednávateľom. Zhotoviteľ sa zaväzuje uzatvoriť takúto poistnú zmluvu minimálne:
4. v rozsahu poistenia hodnoty diela s DPH podľa tejto Zmluvy, vrátane krytia na všetky riziká/Allrisk (najmä krytie škôd na diele spôsobené poškodením, zničením, stratou, odcudzením častí diela, a i.) a
5. v rozsahu poistenia okolitého majetku objednávateľa ako spolupoisteného vo výške poistnej sumy minimálne 30 000 EUR a
6. poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do diela, alebo slúžia k realizácii diela.

**19.2 Poistenie pre prípad zodpovednosti za škodu** **spôsobenú zhotoviteľom v súvislosti s výkonom, uskutočnením prác v/na diele, resp. na časti diela**, vo výške poistnej sumy 50 000 EUR a to minimálne v rozsahu poistenia zodpovednosti zhotoviteľa a objednávateľa ako spolupoisteného za škody spôsobené na majetku objednávateľa a tretích osôb, a poistenia zodpovednosti za škody spôsobené pri odstraňovaní vád diela počas záručnej doby, vrátane pripoistenia regresných nárokov Sociálnej poisťovne a zdravotnej poisťovne pri pracovnom úraze.

1. Zhotoviteľ je povinný preukázať objednávateľovi za podmienok podľa tohto článku Zmluvy platné poistenia na všetky požadované riziká alebo prípadné/možné škody spôsobené činnosťou zhotoviteľa pri realizácii diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k dielu.
2. Objednávateľ si vyhradzuje právo preskúmať obsah a podmienky uzatvorených alebo pripravovaných poistných zmlúv v zmysle tohto odseku Zmluvy. V prípade, že poistné zmluvy nebudú poskytovať požadované poistné krytie, je zhotoviteľ povinný do siedmich (7) kalendárnych dní od výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.
3. Uvedené povinnosti sa od zhotoviteľa vyžadujú pre celkové poistenie, pričom sa zhotoviteľ zaväzuje udržiavať v platnosti poistnú zmluvu/poistné zmluvy na toto dielo a na škody spôsobené činnosťou pri zhotovovaní diela počas celej doby platnosti a účinnosti Zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí zhotoviteľ v plnom rozsahu.
4. Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich zodpovednosti.
5. Zhotoviteľ sa zaväzuje dielo vykonať tak, že vykonaním diela nedôjde v žiadnom rozsahu do žiadneho neoprávneného zásahu do práv tretích osôb chránených autorským právom alebo obdobným právom duševného vlastníctva. Ak v súvislosti s vykonaním diela, na jeho základe alebo ako jeho výsledok vznikne aj iné dielo spĺňajúce znaky autorského diela podľa zákona č. 185/2015 Z. z. autorský zákon v znení neskorších predpisov (ďalej ako „autorský zákon“), zhotoviteľ týmto udeľuje objednávateľovi dňom odovzdania diela v zmysle tejto Zmluvy časovo, vecne a územne neobmedzenú, výhradnú a bezodplatnú licenciu na užívanie takto vzniknutého diela tak, aby objednávateľ dielo alebo jeho časť akokoľvek a za akýmkoľvek účelom používal. Objednávateľ je najmä oprávnený dielo spracovávať, vyhotovovať rozmnoženiny, zverejňovať, rozširovať a akokoľvek inak používať v zmysle príslušných právnych predpisov, ale tiež ho poskytnúť organizáciám štátnej správy a územnej samosprávy; rozumie sa tiež, že dielo bude použité aj v zmysle § 53 autorského zákona. Zhotoviteľ zároveň udeľuje dňom prevzatia diela objednávateľovi právo udeliť tretej osobe súhlas na jeho použitie v rozsahu udelenej licencie alebo jej časti a tiež súhlas na postúpenie licencie tretej osobe. Zmluvné strany sa zároveň dohodli, že odmena zhotoviteľa za udelenie licencie objednávateľovi v zmysle tohto odseku tohto článku je zahrnutá v celom rozsahu v Cene diela podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení diela tak, aby si tieto osoby nemohli uplatňovať voči objednávateľovi žiadne nároky. Zhotoviteľ týmto poskytuje časovo a miestne neobmedzenú nevýhradnú licenciu k užívaniu softvéru, ktorý je súčasťou diela. Zhotoviteľ sa zaväzuje poskytovať servisnú podporu v rozsahu upgrade, update a hotline (8:00-16:00 pracovné dni) k softvéru po dobu 2 rokov od odovzdania diela objednávateľovi.
6. Zhotoviteľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, zhotoviteľ sa zaväzuje, že po doručení písomnej výzvy uhradí objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku platia aj po zániku tejto Zmluvy, z akéhokoľvek dôvodu. Ostatné nároky objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
7. Zhotoviteľ je povinný pri zhotovovaní diela postupovať s odbornou starostlivosťou, spolupracovať s objednávateľom a ním určenými osobami, ktorých sa bude dielo týkať, s dotknutými orgánmi štátnej a verejnej správy a orgánmi samosprávy, s ostatnými dotknutými subjektami a ich požiadavky, resp. pripomienky zapracovať do diela, ak tieto budú relevantné a nevyhnutné pre naplnenie predmetu a účelu diela podľa tejto Zmluvy.
8. Zhotovitel’ zodpovedá za to, že dielo bude zhotovené v najvyššej kvalite podľa požiadaviek a podmienok tejto Zmluvy (ak nie sú tieto v Zmluvy výslovne uvedené, tak podľa požiadaviek a podmienok na dielo inak bežne obvyklých), a že počas plynutia záručnej doby bude mať okrem súladu s požiadavkami Zmluvy aj vlastnosti podľa Zmluvy.
9. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a za škody s tým súvisiace.
10. Zhotoviteľ berie na vedomie, že Zmluva podlieha kontrole nakladania s prostriedkami objednávateľa. Za týmto účelom môžu príslušné orgány kontroly podľa osobitných právnych predpisov (napr. Najvyšší kontrolný úrad SR, Hlavný kontrolór Banskobystrického samosprávneho kraja a jeho útvar, Riadiaci orgán pre IROP, a iné) požadovať od objednávateľa akékoľvek údaje, dokumenty alebo vysvetlenia súvisiace s plnením podľa Zmluvy. Ak bude na účely podľa tohto odseku potrebná akákoľvek súčinnosť zhotoviteľa, zhotoviteľ sa ju zaväzuje objednávateľovi poskytnúť bez zbytočného odkladu na písomnú výzvu objednávateľa, a to aj po zániku Zmluvy z akéhokoľvek dôvodu.
11. Zhotoviteľ sa tiež zaväzuje strpieť výkon auditu/kontroly súvisiaceho s realizáciou diela podľa tejto Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Riadiaci alebo sprostredkovateľský orgán IROP, b) Certifikačný orgán, c) Platobná Jednotka, d) Prijímateľ (objednávateľ), e) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Najvyšší kontrolný úrad SR, Úrad pre verejné obstarávanie SR, a pod., f) Európsky dvor audítorov, g) orgány auditu Európskej komisie, h) externé audítorské firmy poverené výkonom auditu Európskou komisiou alebo Slovenskou republikou.

**Čl. VIII.**

**Prerušenie prác**

1. Zhotoviteľ je povinný cestou zodpovednej osoby upozorniť objednávateľa na skutočnosti, ktoré môžu mať za následok prerušenie realizácie diela.
2. Zhotoviteľ je povinný prerušiť realizáciu diela vždy, ak pokračovanie v realizácii by spôsobilo v ďalšom období škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem (najmä nepriaznivé poveternostné podmienky pre pokračovanie v prácach).
3. Zhotoviteľ je povinný bez zbytočného odkladu písomne objednávateľa upozorniť na všetky **nedostatky**, **nesprávnosti alebo chyby (vady)** najmä dokumentácie, inej dokumentácie predloženej mu objednávateľom, ktoré počas vykonávania diela výjdu najavo. Objednávateľ prostredníctvom písomného pokynu je následne povinný bez zbytočného odkladu, najneskôr do 5 dní od upozornenia:
4. prerušiť realizáciu diela,
5. určiť lehotu na odstránenie takýchto **nedostatkov**, **nesprávností alebo chýb (vád),**
6. určiť ďalší postup do doby odstránenia **nedostatkov, nesprávností alebo chýb (vád)** dokumentácie alebo inej dokumentácie a prípadne
7. predĺžiť zhotoviteľovi lehotu na odovzdanie diela o čas, o ktorý sa kvôli prekážkam podľa tohto odseku objektívne nemohlo pokračovať vo vykonávaní diela, ak sa v jeho vykonávaní nepokračovalo.
8. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu diela alebo môže spôsobiť omeškanie zhotoviteľa s plnením termínov uvedených vo vecnom a časovom harmonograme postupu realizácie diela (príloha č. 6) alebo v článku IV. Zmluvy.
9. Objednávateľ je oprávnený písomným oznámením zhotoviteľovi prerušiť realizáciu diela podľa tejto Zmluvy. Doručením oznámenia o prerušení realizácie je zhotoviteľ povinný prerušiť akékoľvek práce na realizácii diela s výnimkou prác, bez vykonania ktorých hrozí vznik bezprostrednej škody na diele a s výnimkou prác, ktoré objednávateľ uvedie v oznámení o prerušení realizácie diela. Objednávateľ nezodpovedá za škody vzniknuté zhotoviteľovi v dôsledku prerušenia realizácie diela. Objednávateľ je povinný vznik dôvodu na prerušenie realizácie diela zhotoviteľovi preukázať.

**Čl. IX.**

**Zmena záväzkov Zmluvných strán**

1. Zmluvné strany konštatujú, že môže dôjsť k zmene záväz­ku/ov najmä v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy, alebo vzniknú nové požiadavky objednávateľa (najmä „Naviac práce“) alebo nastanú iné skutočnosti nezávislé od vôle Zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Naviac práce je možné vykonávať iba na základe postupov upravených všeobecne záväznými právnymi predpismi (najmä/nie však výlučne ZVO) a súčasne tak iba na základe vopred Zmluvnými stranami podpísaných dodatkov k tejto Zmluve. Súčasťou takéhoto dodatku, predmetom ktorého je na vykonanie naviac prác, musí byť vyjadrenie zhotoviteľa o všetkých skutočnostiach, ktoré by v súvislosti s realizáciou naviac prác mohli ovplyvniť priebeh realizácie diela a vyvolať prípadné ďalšie naviac náklady, vrátane prípadného vyčíslenia úspor iných prác a výkonov na diele, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v súpise prác s vyznačením, že sa jedná o naviac práce. Všetky prípadné naviac práce budú riadne vyjadrené v aktualizácii cenovej ponuky zhotoviteľa predloženej vo verejnom obstarávaní (príloha č. 2 tejto Zmluvy) v neoddeliteľnej prílohe k dodatku k tejto Zmluve, ktorého predmetom bude dohoda Zmluvných strán o prácach naviac. Takýto dodatok sú Zmluvné strany povinné uzatvoriť vopred, t.j. ešte pred tým ako dôjde k realizácii naviac prác na diele, v opačnom prípade nesie náklady na naviac práce zhotoviteľ.

**Čl. X.**

**Využitie subdodávateľov**

1. Zhotoviteľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Zhotoviteľ je povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Zoznam subdodávateľov je uvedený v prílohe č. 3 tejto Zmluvy. Zhotoviteľ ku každému subdodávateľovi zároveň predkladá doklad o oprávnení na príslušné plnenie predmetu zákazky podľa § 32 ods. 1 písm. e) ZVO a doklad o zápise do registra partnerov verejného sektora, ak zákon pre takéhoto subdodávateľa tento zápis vyžaduje. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela a súčasne predložiť doklad, že subdodávateľ spĺňa alebo najneskôr v čase začatia plnenia bude spĺňať podmienky účasti podľa § 32 ods. 1 písm. e) ZVO a doklad o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Osoba, ktorá sa má stať subdodávateľom (nový subdodávateľ), sa subdodávateľom stáva podľa tejto Zmluvy schválením zo strany objednávateľa, ktoré sa učiní podpisom nového navrhovaného znenia prílohy č. 3 tejto Zmluvy - zoznam subdodávateľov, vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, čo sa zhotoviteľ zaväzuje bez výhrad rešpektovať.
2. Povinnosti uvedené v odseku 1. tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
3. Zhotoviteľ berie na vedomie, že pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.
4. Pokiaľ zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí objednávateľa aj s preukázaním kvalifikácie. Takúto náhradnú osobu je zhotoviteľ z dôvodov nedostatočnej kvalifikácie oprávnený do 10 dní od doručenia oznámenia o zmene Experta objednávateľovi odmietnuť a zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa zhotoviteľ zaväzuje postupovať v striktnom súlade s § 34 ods. 3 ZVO a  § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení ZVO a tieto dodržiavali počas celého trvania Zmluvy.
5. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady (EÚ) č. 2022/576 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
   1. ruským občanom, spoločnostiam, subjektom alebo orgánom sídliacim v Rusku,
   2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku, a
   3. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom zhotoviteľ k podpisu Zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Čl. XI.**

**Odovzdanie a prevzatie diela**

1. Zhotoviteľ sa zaväzuje, že riadne zhotovené (vykonané) dielo podľa tejto Zmluvy, predovšetkým v rozsahu podľa tejto Zmluvy, odovzdá objednávateľovi najneskôr v lehote podľa článku IV. ods. 1 bod 1.3. Zmluvy.
2. Zmluvné strany sa dohodli, že riadne zhotovené jednotlivé časti diela môže zhotoviteľ odovzdať a objednávateľ prevziať aj pred dohodnutým termínom dokončenia realizácie diela podľa článku IV. ods. 1 bod 1.3. Zmluvy, ak to povaha časti diela pripúšťa.
3. V prípade postupu podľa odseku 2. tohto článku Zmluvy, sa musí vyhotoviť protokol o odovzdaní a prevzatí dokončenej časti diela pre každú časť zvlášť. Ostatné ustanovenia tohto článku Zmluvy sa vzťahujú aj na postup podľa odseku 2. tohto článku Zmluvy s tým, že dielom sa rozumie aj jeho dokončená časť (dokončená časť diela). Protokol o odovzdaní a prevzatí diela (alebo jeho dokončenej časti) nie je možné podpísať skôr, než dôjde k prvému zaškoleniu objednávateľom určeného personálu na používanie odovzdávaného diela (alebo jeho dokončenej časti).
4. Zhotoviteľ je povinný objednávateľovi písomne oznámiť najmenej päť (5) dní vopred pripravenosť diela na jeho odovzdanie a prevzatie. Na základe tohto oznámenia si Zmluvné strany dohodnú časový postup preberacieho konania.
5. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:

doklady a atesty od zabudovaných materiálov a technologických zariadení,

certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy,

doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela alebo jeho častí,

ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem,

dokumentácia priebehu realizácie diela chronologicky zoradená podľa jednotlivých častí diela a cenovej ponuky (fotografie),

prevádzkový a servisný manuál k zariadeniam a k inštalovanému softvéru a aplikácii pre vzdialené ovládanie.

Absencia niektorého z dokladov uvedených pod bodmi 5.1. až 5.6. tohto odseku Zmluvy je dôvodom na nezačatie preberacieho konania.

Doklady uvedené v bode 5.1. až 5.6. tohto odseku Zmluvy je zhotoviteľ povinný odovzdať v elektronickej/digitálnej podobe v editovateľnej aj needitovateľnej forme.

Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v odseku 5. tohto článku Zmluvy.

O odovzdaní a prevzatí diela vyhotovia Zmluvné strany písomný protokol v troch (3) originálnych vyhotoveniach. **Protokol o odovzdaní a prevzatí diela** bude obsahovať najmä vyhodnotenie akosti vykonaného diela, zoznam odovzdaných dokladov, fotodokumentáciu priebehu zhotovovania diela, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral. Vzor Protokolu o odovzdaní a prevzatí diela je v prílohe č. 5.

Ak dielo vykazuje drobné chyby/vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či dielo (príslušnú časť diela) prevezme s drobnými chybami/vadami alebo nedorobkami alebo ho neprevezme. Ak dielo prevezme, v protokole určí lehotu na odstránenie drobných chýb/vád alebo nedorobkov. O tom, či má dielo vady alebo nedorobky a aký majú vplyv na užívanie diela, rozhoduje objednávateľ.

Zhotoviteľ je pri preberacom konaní povinný zabezpečiť stavbu tak, aby objednávateľ mohol vykonané dielo riadne prevziať a užívať. Stavbu je zhotoviteľ povinný úplne vypratať do 2 dní odo dňa protokolárneho odovzdania diela okrem zariadení nutných na odstránenie prípadných vád a nedorobkov.

Objednávateľ je oprávnený odmietnuť prevzatie diela v prípade, ak dielo nie je dodané v súlade so zmluvnými podmienkami alebo má závažné vady a nedorobky, ktoré bránia bezpečnému a plynulému užívaniu diela, a to až do ich odstránenia.

Riadnym odovzdaním diela (príslušnej časti diela), tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí diela, prechádza na objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá zhotoviteľ až do času riadneho odovzdania diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania diela na majetku objednávateľa a tretích osôb, ako aj za škodu na zdraví a živote osôb na stavbe.

Vlastníkom zhotovovaného diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam diela použitým zhotoviteľom nadobúda objednávateľ okamihom ich zabudovania do diela.

**Čl. XII.**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, dokumentácie, stavebných povolení a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve.
2. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá zákonným požiadavkám kladeným na dielo alebo jeho časť.
3. Záručná doba diela je dvadsaťštyri **(24) mesiacov** a začne plynúť po odstránení poslednej vady a nedorobku uvedenej v protokole o odovzdaní a prevzatí diela.
4. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však uplynutím doby dvadsaťštyri (24) mesiacov plynúcej odo dňa riadneho odovzdania diela, zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela.
5. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
6. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
7. Objednávateľ je povinný oznámiť vadu (ďalej len **„*reklamácia*“**) bezodkladne po jej zistení. Zhotoviteľ je povinný do troch (3) pracovných dní odo dňa nahlásenia reklamácie podľa tohto odseku vyjadriť sa k oprávnenosti, resp. neoprávnenosti reklamácie a svoje rozhodnutie bezodkladne oznámiť objednávateľovi.
8. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť do desať (10) dní odo dňa oznámenia reklamácie, ak sa Zmluvné strany nedohodnú inak. Iný termín odstránenia vád si Zmluvné strany dohodnú písomne.
9. V prípade, že zhotoviteľ oznámené (reklamované) vady neodstráni v lehote podľa odseku 8. tohto článku Zmluvy napriek tomu, že ich oprávnenosť bola objektívne zistená, je objednávateľ oprávnený dať ich odstrániť tretej osobe na náklady zhotoviteľa.
10. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
11. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa alebo pokynov od objednávateľa a:
12. ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo,
13. ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.
14. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
15. Uplatnením nárokov z vád diela nie sú dotknuté nároky objednávateľa na zmluvnú pokutu, náhradu škody alebo na odstúpenie od Zmluvy.

**Čl. XIII.**

**Zmluvné pokuty**

1. Zmluvné strany sa dohodli na nasledovných zmluvných pokutách:
   1. v prípade omeškania zhotoviteľa s prevzatím stavby od objednávateľa v lehote uvedenej vo výzve objednávateľa podľa čl. VII. ods. 1 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,25 % z ceny diela bez DPH** za každý, čo i len začatý deň porušenia/nesplnenia povinnosti;
   2. v prípade omeškania zhotoviteľa so začatím prác na diele v lehote podľa čl. IV. ods. 1 bod 1.1. Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,25 % z Ceny diela bez DPH** za každý, čo i len začatý deň porušenia/nesplnenia povinnosti;
   3. v prípade nedodržania termínov postupu prác na diele podľa vecného a časového harmonogramu postupu realizácie diela (v zmysle prílohy č. 6 tejto Zmluvy), objednávateľovi vzniká voči zhotoviteľovi nárok na zmluvnú pokutu vo výške **0,25 % z Ceny diela bez DPH** za každý, čo i len začatý deň porušenia/nesplnenia povinnosti;
   4. v prípade porušenia/nesplnenia akejkoľvek povinnosti uvedenej v čl. VII. ods. 6, 7 a 9 Zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každé jednotlivé nesplnenie/porušenie povinnosti, a to aj opakovane;
   5. v prípade nesplnenia/porušenia povinnosti zhotoviteľa podľa čl. VII. ods. 10 Zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti;
   6. v prípade nesplnenia/porušenia povinnosti zhotoviteľa zúčastniť sa prostredníctvom zodpovednej osoby a prípadne ďalších na uvedený úkon splnomocnených zástupcov zhotoviteľa kontrolných dní zvolaných objednávateľom podľa čl. VII. ods. 11, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každé jednotlivé nesplnenie/porušenie povinnosti, a to aj opakovane;
   7. v prípade nesplnenia/porušenia povinnosti zhotoviteľa podľa čl. VII. ods. 20 Zmluvy, objednávateľovi vzniká voči zhotoviteľovi nárok na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti;
   8. v prípade omeškania zhotoviteľa s predložením overenej kópie uzatvorenej platnej poistnej zmluvy/poistných zmlúv na dielo podľa čl. VII. ods. 19 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,25 % z Ceny diela bez DPH** za každý, čo i len začatý deň porušenia/nesplnenia povinnosti, a to aj opakovane;
   9. v prípade nesplnenia/porušenia ktorejkoľvek povinnosti zhotoviteľa týkajúcej sa subdodávateľov alebo ich zmeny podľa čl. X. tejto Zmluvy, vzniká objednávateľovi nárok na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti, a to aj opakovane;
   10. za nedodržanie termínu zhotovenia a odovzdania diela zhotoviteľom podľa čl. IV. ods. 1.3. tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **0,25 % z Ceny diela bez DPH** za každý, čo i len začatý deň porušenia/nesplnenia povinnosti;
   11. v prípade nesplnenia/porušenia povinnosti podľa čl. XI. ods. 5 tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti;
   12. v prípade neodstránenia vád a/alebo nedorobkov diela vyplývajúcich z protokolu o odovzdaní a prevzatí diela, vzniká objednávateľovi nárok voči zhotoviteľovi na zmluvnú pokutu vo výške **0,05 % z Ceny diela bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
   13. v prípade, ak zhotoviteľ neodstráni v dohodnutom termíne vady a/alebo nedorobky diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške **0,05 % z Ceny diela bez DPH** za každý aj začatý deň omeškania, a to až do dňa úplného odstránenia týchto reklamovaných vád a nedorobkov;
   14. v prípade nevypratania stavby v lehote podľa čl. XI. ods. 9 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti;
   15. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek pracovníkom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každé jednotlivé porušenie a za každý, čo i len začatý deň nesplnenia/porušenia povinnosti;
   16. za nedodržanie kvalitatívnych parametrov stanovených STN a/alebo požadovanými dokumentáciou a/alebo ktoré boli Zmluvnými stranami dohodnuté a ktorých nedodržanie bolo preukázané skúškami realizovanými odborne spôsobilými osobami, vzniká objednávateľovi nárok voči zhotoviteľovi na zmluvnú pokutu vo výške **0,1 % z Ceny diela bez DPH** za každé jednotlivé nesplnenie/porušenie povinnosti, a to aj opakovane.
2. Zmluvné strany vyhlasujú, že považujú dohodnuté výšky zmluvných pokút uvedených v čl. XIII. tejto Zmluvy za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
3. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť.

**Čl. XIV.**

**Osobitné ustanovenia**

1. Táto Zmluva zaniká :
   1. riadnym splnením všetkých práv a povinností Zmluvných strán vyplývajúcich z tejto Zmluvy,
   2. písomnou dohodou Zmluvných strán, a to ku dňu uvedenému v dohode,
   3. jednostranným odstúpením od Zmluvy zo strany objednávateľa titulom jej podstatného porušenia zo strany zhotoviteľa, ak najmä (nie však výlučne):
      1. zhotoviteľ bez riadneho dôvodu odmietne prevziať stavbu,
      2. zhotoviteľ včas nesplní akúkoľvek povinnosť, bez splnenia ktorej nie je možné začať zhotovovať dielo,
      3. zhotoviteľ nezačne s realizáciou prác na diele v lehote uvedenej v čl. IV. ods. 1 bod 1.1. tejto Zmluvy,
      4. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie diela uvedeného vo vecnom a časovom harmonograme postupu realizácie diela (príloha č. 6 tejto Zmluvy) o viac ako 7 kalendárnych dní,
      5. je na základe odborného posúdenia objednávateľa z technického riešenia a postupu uskutočnenia diela zrejmé, že zhotoviteľ nedokáže zhotoviť dielo podľa termínov uvedených vo vecnom a časovom harmonograme postupu realizácie diela (príloha č. 6 tejto Zmluvy),
      6. zhotoviteľ neplní kvalitatívno-technické parametre a/alebo podmienky zhotovovania diela určené dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a touto Zmluvou,
      7. zhotoviteľ je v omeškaní s riadnym vykonaním a odovzdaním diela o viac ako 10 kalendárnych dní,
      8. zhotoviteľ aj napriek písomnému alebo elektronickému upozorneniu objednávateľa, resp. oprávnenej osoby objednávateľa pokračuje vo vadnom plnení/zhotovovaní diela,
      9. zhotoviteľ aj napriek upozorneniu objednávateľa, resp. oprávnenej osoby objednávateľa v primeranej lehote určenej na odstránenie vady diela, vadu diela neodstránil,
      10. objednávateľom oznámená vada diela je neodstrániteľná,
      11. zhotoviteľ nesplní/poruší povinnosť/povinnosti stanovené v článku XIII. Zmluvy,
      12. zhotoviteľ opakovane nesplní/poruší povinnosť ustanovenú v článku VII. ods. 10 (opakovaným nesplnením/porušením sa rozumie nesplnenie/porušenie min. 2 a viackrát),
      13. zhotoviteľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno a primerané záujmy objednávateľa,
      14. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie,
      15. ak ktorékoľvek vyhlásenie/prehlásenie zhotoviteľa uvedené v tejto Zmluve bude nepravdivé ku dňu uzatvorenia Zmluvy alebo sa takým stane počas realizácie diela.
   4. jednostranným odstúpením od Zmluvy zo strany zhotoviteľa, ak objednávateľ poruší Zmluvu podstatným spôsobom. Za podstatné porušenie tejto Zmluvy zo strany objednávateľa je omeškanie objednávateľa s úhradou faktúry o viac ako 30 dní.

**2.** Odstúpenie od Zmluvy nadobúda účinnosť dňom jeho doručenia druhej Zmluvnej strane a Zmluva sa zrušuje od tohto dňa (ex nunc), ak v tejto Zmluve nie je uvedené inak.

**3.** Odstúpením od Zmluvy zanikajú všetky práva a povinnosti strán zo Zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody Zmluvných strán alebo podľa ich povahy majú trvať aj po zániku Zmluvy odstúpením.

**4.** V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávania diela tak, aby objednávateľovi nevznikla žiadna škoda.

**5.** V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané práce uhradené podľa stupňa rozpracovanosti ku dňu zastavenia prác na diele alebo ukončenia prác na diele a podľa skutočne preukázaných nákladov zo strany zhotoviteľa.

**6.** Ak dôjde k odstúpeniu od Zmluvy pre porušenie povinností zhotoviteľom, má objednávateľ nárok na náhradu nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na diele je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Čl. XV.**

**Záverečné ustanovenia**

1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej prvého zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov; a
2. Akékoľvek zmeny alebo doplnenia tejto Zmluvy je možné robiť len písomne, vzostupne očíslovanými a datovanými dodatkami, vyhotovenými v rovnakom počte rovnopisov ako Zmluva, schválenými a riadne podpísanými obidvomi Zmluvnými stranami, a to v súlade so ZVO a ustanoveniami ostatných platných právnych predpisov.
3. Právne vzťahy touto Zmluvou neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Táto Zmluva je vyhotovená v štyroch (4) rovnopisoch s platnosťou originálu, pričom dve (2) vyhotovenia obdrží objednávateľ a dve (2) vyhotovenia obdrží zhotoviteľ.
5. Zhotoviteľ vyhlasuje, že ku dňu podpisu tejto Zmluvy si ako partner sektoru verejného sektora splnil povinnosť zápisu do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
6. Pokiaľ zhotoviteľ preukazuje splnenie podmienok účasti podľa § 34 ZVO inou osobou, je povinný plnenie, resp. jeho príslušnú časť touto treťou osobou aj realizovať.
7. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi, zhotoviteľ namietal alebo oznámil objednávateľovi pred podaním svojej ponuky do verejného obstarávania.
8. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
9. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia Zmluvy je jej podstatným porušením a zakladá právo objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške ceny diela dohodnutej podľa tejto Zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
11. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na osobné údaje, s ktorými sa môžu pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej), ako aj povinnosti uložené Zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
12. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak Kupujúci neurčí inak.

**12.1.** V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t.j. Zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú.

**12.2.** V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky Zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.

**12.3.** V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:

1. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
2. vzájomne si písomne oznámiť všetky údaje, ktoré budú potrebné pre tento spôsob doručovania,

c) zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 12 bod 12.1. alebo 12.2. tejto Zmluvy.

1. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
2. Akékoľvek spory vyplývajúce z tejto Zmluvy alebo z právnych vzťahov vzniknutých na základe tejto Zmluvy, budú Zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo Zmluvných strán oprávnená podať návrh na príslušný súd na vyriešenie vzniknutého sporu.
3. Zmluvné strany prehlasujú, že budú spolupracovať tak, aby bol predmet tejto Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu tejto Zmluvy.
4. Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.
5. Prílohami tejto Zmluvy sú nasledovné prílohy:

Príloha č. 1: Technická špecifikácia diela *[uchádzač vyplní vo svojej ponuke]*

Príloha č. 2: Cenová ponuka *[uchádzač vyplní vo svojej ponuke]*

Príloha č. 3: Zoznam subdodávateľov

Príloha č. 4: Vzorové znenie preberacieho protokolu o odovzdaní a prevzatí stavby

Príloha č. 5: Vzorové znenie preberacieho protokolu o odovzdaní a prebratí diela (alebo jeho časti)

Príloha č. 6: Vecný a časový harmonogram realizácie diela *[uchádzač predloží pred podpisom zmluvy]*

Obsah príloh je neoddeliteľnou súčasťou obsahu záväzkového vzťahu založeného touto Zmluvou.

V Banskej Bystrici, dňa: V …………………………, dňa:

Objednávateľ: Zhotoviteľ:

Banskobystrický samosprávny kraj ..............................................

.................................................................. ..................................................................

Mgr. Ondrej Lunter, predseda (štatutárny zástupca objednávateľa)

Banskobystrického samosprávneho kraja